Knut Mørkved

For bonden og ordføreren på Høylandet, se Knut Mørkved (ordfører).

Knut Mørkved (født 29. mars 1938 i Steinkjer, død 10. november 2017 i BærumDødsannonse i Aftenposten 14. november 2017) var en norsk diplomat.Ref. omtale under Dagens navn i Aftenpostens morgenutgave 29. mars 1988.

Han var sønn av fylkesskogsjef Karl Lorentsen Mørkved og hustru Marie Mørkved. Både farfaren Lorents Mørkved, farbroren Martin Mørkved og morfaren Knut Mørkved var ordførere på Høylandet.

Etter magistergrad i statsvitenskap 1967 ble han ansatt i Utenriksdepartementet. Første stasjonering var som attaché ved den norske NATO-delegasjonen i Brussel, etterhvert som ambassadesekretær. Fra 1969 til 1972 tjenestegjorde han ved Norges ambassade i Kairo, deretter tre års tjeneste ved den norske FN-delegasjonen i New York.  Fra 1976 til 1980 var han sekretær i Stortingets utenriks- og konstitusjonskomité. Fra 1980 til 1983 var han byråsjef for FN-kontoret i Utenriksdepartementet.Forvaltningsdatabasen  - medlem av Katastrofeutvalget. 

Han var ambassadør til Filippinene 1983–1988 og deretter ambassadør til Egypt 1988–1992 (sideakkreditert til Amman i Jordan, Damaskus i Syria og Khartoum i Sudan), før han ble UDs spesialkoordinator for nødhjelp. Han ble i 1996 ambassadør til Zagreb i Kroatia med sideakkreditering til Sarajevo. Han var således diplomat og ambassadør under det meste av Jugoslavia-krigene.

 Referanser 

Kategori:Norges ambassadører til Bosnia-Hercegovina
Kategori:Norges ambassadører til Egypt
Kategori:Norges ambassadører til Filippinene
Kategori:Norges ambassadører til Jordan
Kategori:Norges ambassadører til Kroatia
Kategori:Norges ambassadører til Sudan
Kategori:Norges ambassadører til Syria
Kategori:Personer fra Steinkjer kommune